དང་།  གླུད་དང་དཀོར་ཆ་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཡོངས་སུ་གྱུར་པ་
ལས།  ཕུང་ཁམས་སྐྱེ་མཆེད་ཐམས་ཅད་ཚང་ཞིང་འདོད་པའི་ཡོན་ཏན་ལྔ་དང་ལྡན་པའི་གླུད་བཟང་
མཁོ་རྒུའི་ལོངས་སྤྱོད་ཟད་མི་ཤེས་པའི་གཏེར་དང་ལྡན་པ་ནམ་མཁའ་མཛོད་ཀྱི་རང་བཞིན་ཅན་དུ་
གྱུར་པར་བསམ་ལ།  འབྲུ་གསུམ་ལན་གསུམ་དང་།  སྔགས་དྲུག་ཕྱག་རྒྱ་དྲུག་གིས་བྱིན་གྱིས་བརླབ་ཅིང་བདེན་སྟོབས་བརྗོད།  དེ་ནས་མགྲོན་འབོད་པ་ནི།  རང་ཉིད་མ་ཅིག་མཁའ་འགྲོ་མ་མཐིང་ནག་ཞལ་གཅིག་ཕྱག་གཉིས་པ་
གཡས་མི་ལྤགས་ཀྱི་གཡང་གཞི་ཁྲག་དམར་ཙར་རེ་བ་བསྣམས་པ།  གཡོན་མི་རྐང་གི་གླིང་བུ་འུ་རུ་རུ་
བུས་པས་ལྷ་འདྲེ་འདུག་པ་ཅན་ཐམས་ཅད་དབང་དུ་བསྡུད་པ།  སྐུ་སྟོད་ལ་མི་ལྤགས་ཀྱི་གཡང་གཞི་
ཁྲག་འཛག་པ་གསོལ་བ།  སྐུ་སྨད་ལ་སྟག་ལྤགས་རློན་པས་དཀྲིས་ཞིང་།  སྦྲུལ་ནག་པོ་འགྱིང་བསྣོལ་
གྱིས་སྐ་རགས་བྱས་པ།  ཞལ་གདངས་ཤིང་མཆེ་བ་གཙིགས་པ།  ལྗགས་གློག་ལྟར་འཁྱུག་པ།  དབུ་སྐྲ་
དང་སྨིན་མ་དང་སྨ་ར་དམར་སེར་འབར་ཞིང་གྱེན་དུ་འཁྱིལ་བ།  ཞབས་བརྐྱང་བསྐུམ་གྱིས་གར་ཁྱུག་
484
ཁྱུག་བྱེད་ཅིང་།  མི་ལྤགས་བརྡབ་པས་ལྷ་འདྲེ་གདུག་པ་ཅན་འདར་ཤིག་ཤིག་བྱེད་པ།  དབང་སྡུད་
ཟིལ་གྱིས་གནོན་པའི་དབང་མོ་ཆེ།  ཆེ་བཙན་འགྲན་ཟླ་དང་བྲལ་བ་ཞིག་ཏུ་གྱུར་པར་བསམས་ལ།  རྐང་གླིང་ཕྲ་ལ་རིང་བ་ལན་གསུམ་གཏོང་།  ཕཊཿརིང་པོ་གསུམ་རྒྱབ་ལ།  ཕཊཿམཐོ་སྲིད་པའི་རྩེ་མོ་ནས་དམའ་དམྱལ་
ཁམས་བཅོ་བརྒྱད་ཡན་ཆད་ཀྱི་སྣང་ཞིང་སྲིད་པའི་ལྷ་མ་སྲིན་སྡེ་བརྒྱད།  གནས་གདོན་ལུས་གདོན་
གྱིས་གཙོ་བྱས་པའི་གཙོ་བོའ་ིགདོན་ཆེན་བཅོ་བརྒྱད།  བྱིས་པའི་གདོན་ཆེན་བཅོ་ལྔ།  བི་ན་ཡ་ཀ་ལ་
སོགས་པའི་བགེགས་རིགས་སྟོང་ཕྲག་བརྒྱད་ཅུ།  གདོན་རིགས་སུམ་བརྒྱ་དྲུག་ཅུ་སོགས་པའི་ལྷ་འདྲེ་
ཐམས་ཅད་འདིར་འཚོགས་ཤིག། འདིར་འདུས་ཤིག། ཕཊཿགོང་གསུམ་ན་རྒྱུག་པ།  ལུས་གསུམ་ན་
འཕྱོ་བ།  གཉན་པོ་ཁ་བཞི།  མགྱོགས་པོ་སྡེ་བརྒྱད་ལ་སོགས་པའི་ཆེ་དགུ།  གཉན་དགུ། བཙན་དགུ།
དྲེགས་པ་ཅན་གྱི་ལྷ་སྲིན་ཐམས་ཅད་འདིར༝འདིར་འདུས༝ཕཊཿདཀར་པོ་ལྷའི་སྡེ།  དམར་པོ་
བཙན་གྱི་སྡེ།  ནག་པོ་བདུད་ཀྱི་སྡེ།  ཁྲ་བོ་གཟའི་སྡེ།  སྨུག་པོ་དམུའི་སྡེ།  ཤ་ཟ་སྲིན་པོའ་ིསྡེ།  དཀོར་
བདག་རྒྱལ་པོའ་ིསྡེ།  མ་མོ་གཤིན་རྗེའི་སྡེ།  ས་བདག་ཀླུ་གཉན་གྱི་སྡེ།  པེ་དཀར་ཡུལ་འདྲེའི་སྡེ་ལ་
སོགས་པའི་ལྷ་འདྲེ་ཐམས་ཅད་༝༝ཕཊཿམི་མིན་མི་རུ་བརྫུ་བ།  ལྷ་མིན་ལྷ་རུ་བརྫུ་བ།  ཡུལ་ཕྱོགས་
དང་གཞིའི་བདག་པོ།  དྲིན་ལན་དང་ལེ་ལན་གྱི་བདག་པོ།  ལྟས་ངན་དང་ཆོ་འཕྲུལ་གྱི་བདག་པོ།
གནོད་སྦྱིན་དང་རོ་ལངས།  ཐེའུ་རང་དང་འགོང་པོ།  བསེན་མོ་དང་དམ་སྲི་ལ་སོགས་པ་ཐམས་
ཅད༝༝ཕཊཿསྔགས་བོན་གྱི་རྦད་འདྲེ།  ཁྱིམ་མཚེས་ཀྱི་ཉེ་འདྲེ།  ཟ་འདྲེ་སྲོག་གཅོད་གཤིན་རྗེའི་
ཚོགས་ཐམས་ཅད༝༝ཕཊཿསྔར་འདྲེ་རྙིང་པ།  ད་འདྲེ་སོ་མ།  ཡུལ་འདྲེ་འཁྱམས་པོ།  ། རྒྱ་གར་རྒྱ་
ནག། བལ་ཡུལ་བོད་ཁམས།  ཧོར་དང་ཀླ་ཀློའ་ིཡུལ་སོགས་ན་གནས་པའི་ལྷ་འདྲེ་ཐམས་ཅད་༝༝
ཕཊཿང་གར་འགྲོར་བྱ་ནག་བཞིན་དུ་ཀླད་ལ་ལྡིང་བ།  ཁྱི་ནག་བཞིན་དུ་རྗེས་སུ་འབྲང་བ།  སྦྲུལ་ནག་
བཞིན་དུ་ལུས་ལ་འཁྲིལ་བ།  འབྱུང་བྱ་བཞིན་དུ་ལྟས་ངན་གཏོང་བ།  དང་པོ་ལུས་ལ་ནད་ཀྱི་སྣ་འདྲེན་
པ།  བར་དུ་ནད་ཀྱི་ཚང་འཆའ་བ།  ཐ་མར་ནད་མི་དྲག་ཅིང་འཁུན་དུ་འཇུག་པ།  གླུད་དུ་རེ་ཞིང་གླུད་དུ་
བསྒུག་པ།  མི་འདོད་པ་ཐམས་ཅད་བསྐྱེད་ཅིང་འདོད་པའི་བགེགས་བྱེད་པ་ཐམས་ཅད༞ཕཊཿ
མདོར་ན་ས་འོག་ས་སྟེང་ས་བླ་ན་གནས་པའི་ལྷ་འདྲེའི་རིགས་ཐམས་ཅད་འདིར་འཚོགས་ཤིག།
འདིར་འདུས་ཤིག། ཅེས་བརྗོད་པས་ལྷ་འདྲེ་ཐམས་ཅད་ནག་མེར་ཏེ་འཁོད་པར་བསམ་མོ།  ། དེ་ནས་མཁའ་འགྲོ་མ་
485
དེས་ཐམས་ཅད་ལ་བཀའ་བསྒོ་བར་མོས་ལ།  ཕཊཿཏིང་འཛིན་དང་སྔགས་དང་ཕྱག་རྒྱས་འདོད་རྒུ་ར་སྤེལ་
བའི་དར་གླུང་གཙང་མ་མཛེས་ཤིང་ཡིད་དུ་འོང་བ།  ཕུང་པོ་དང་ཁམས་དང་།  སྐྱེ་མཆེད་ཐམས་ཅད་
ཚང་བ།  འདོད་པའི་ཡོན་ཏན་ལྔ་དང་ལྡན་པ་འདི་དང་།  ན་བ་མེད་པ་སྨན་གྱི་བདུད་རྩི།  འཆི་བ་མེད་
པ་ཚེའི་བདུད་རྩི།  ཟག་པ་མེད་པ་ཡེ་ཤེས་ཀྱི་བདུད་རྩིའི་རང་བཞིན་ཅན་གྱི་བཟའ་བཅའ་བཏུང་བའི་
བྱེ་བྲག་སྣ་ཚོགས་པ་འདི་དང་།  ཡིད་དུ་འོང་བའི་གནས་དང་ཕོ་བྲང་།  འཁོར་གཡོག་བཞོན་པ།  རྒྱན་
གོས་མལ་སྟན།  གསེར་དངུལ་རིན་ཆེན།  དར་ཟབ་པགས་པ།  འབྲུ་དང་བང་མཛོད་སོགས་མཁོ་རྒུའི་
ལོངས་སྤྱོད་མ་ཚང་བ་མེད་པ་རྒྱ་ནམ་མཁའ་དང་མཉམ་ཤིང་།  ཡུལ་དུས་གནས་སྐབས་ཐམས་ཅད་དུ་
ཟད་མི་ཤེས་པ་ནམ་མཁའ་མཛོད་ཀྱི་རང་བཞིན་ཅན་འདི།  སྦྱིར་ཕ་མར་གྱུར་པའི་རིགས་དྲུག་ཡོངས་
ཀྱི་གླུད་དུ་འབུལ་ལོ།  ། སྒོས་ཆོས་མཛད་ཡོངས་ཀྱི་གླུད་དུ་འབུལ་ལོ།  ། ཡང་དགོས་དྲིན་ཅན་ཕ་མའི་
དོན་དུ་བསྔོའ། ོ། ཉིང་དགོས་སངས་རྒྱས་བསྟན་པའི་དོན་དུ་བསྔོའ། ོ། ཁྱད་པར་དུ་དྲིན་ཅན་རྩ་བའི་བླ་
མའི་སྐུའི་གླུད་དུ་བསྔོའ། ོ། བྱེ་བྲག་ཏུ་དམིགས་ཡུལ་ཆེ་གེ་མོ་འདི་ཉིད་ཀྱིས།  ཚེ་རབས་ཐོག་མ་མེད་པ་
ནས་བསད་པས་ཚེ་ཐུང་བ།  བརྡུང་བས་ནད་མང་བ།  འཕྲོག་པས་ནོར་འབུལ་བ།  ལན་ཆགས་བུ་
ལོན་སྙོགས་པ་ཐམས་ཅད་ལ་བསྔོའ། ོ། སྦྱིན་ནོ།  ། སོ་སོ་རང་རང་གི་ཡིད་ལ་གང་འདོད་པ་འཐབ་རྩོད་
རྒྱལ་ཕམ་མེད་པར་ཐོབ་ཏེ།  གནོད་སེམས་དང་བྲལ།  ཕན་སེམས་དང་ལྡན་པར་གྱུར་ཅིག། ཕཊཿ
ཅེས་བརྗོད་ཅིང་བསམ།  ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་ས་མྦྷ་ར་ཧཱུཾ།  ཞེས་པ་མང་དུ་བརྗོད་ཅིང་བསྔོས་པའི་མཐར།  བདག་གི་བསམ་པའི་སྟོབས་དང་ནི།  ། ཞེས་སོགས་བདེན་སྟོབས་བརྗོད།  དེ་ནས་ཆོས་སྦྱིན་བྱ་བ་ནི།  ལག་པ་གཡས་ཆོས་སྟོན་གྱི་ཕྱག་རྒྱ་བྱས་ལ།  ཆོས་རྣམས་ཐམས་ཅད་རྒྱུ་ལས་བྱུང་།  ། དེ་རྒྱུ་དེ་བཞིན་
གཤེགས་པས་གསུང་།  ། རྒྱུ་ལས་འགོག་པ་གང་ཡིན་པ།  ། དགེ་སྦྱོང་ཆེན་པོས་འདི་སྐད་གསུང་།  །
སྡིག་པ་ཅི་ཡང་མི་བྱ་ཞིང་།  ། སོགས་དང་།  སྐར་མ་རབ་རིབ་སོགས་བརྗོད།  སྤྲོ་ན་འདི་སྐད་ཅེས།  ཀྱེ་འདིར་
ཚོགས་ལྷ་འདྲེ་ཚུར་ཉོན་དང་།  ། ང་སྐྱེ་མེད་ནམ་མཁའི་རྣལ་འབྱོར་པས།  ། ཆོས་ངེས་དོན་ཟབ་མོ་སྟོང་
ཉིད་གཏམ།  ། དོན་དཔེ་དང་སྦྱར་ཏེ་གླུ་རུ་ལེན།  ། དབྱར་ནམ་མཁའ་སྟོང་པའི་དབྱིངས་ཤེད་ནས།  །
སྤྲིན་སྔོན་པོ་ལང་ལོང་འཁྲིགས་པ་ལས།  ། ཆར་དལ་གྱིས་འབབ་པས་ས་གཞི་ལ།  ། སྨན་རྩི་བཅུད་མེ་
ཏོག་ལོ་འབྲས་རྒྱས།  ། ཡང་ལན་ཅིག་རྐྱེན་དང་ཚོགས་པ་ལས།  ། འབྲུག་འུར་སྒྲ་སྒྲོག་ཅིང་ཐོག་སེར་
486
འབེབས།  ། ཁོ་སེམས་ལྡན་སྲོག་ཆགས་ཕྲ་མོ་དང་།  ། སེམས་མེད་པའི་ལོ་འབྲས་ཐམས་ཅད་བཅོམ།  །
ཨེ་མ་ཧོ་ནམ་མཁའ་སྟོང་པ་ལ།  ། དགའ་ཁྲོ་ཡི་རྣམ་རྟོག་ཡོད་མིན་ཀྱང་།  ། རྟེན་འབྲེལ་གྱི་དབང་གིས་
དེ་ལྟར་དུ།  ། ཕན་འདོགས་དང་གནོད་པ་ཅིར་ཡང་བྱུང་།  ། དཔེ་དེ་བཞིན་ཆོས་རྣམས་ཀུན་གྱི་
གཤིས།  ། དོན་དམ་པ་བདེན་པའི་དབང་དུ་ན།  ། སྐྱོབ་བྱེད་ཀྱི་ལྷ་ཡང་མ་དམིགས་ལ།  ། གནོད་བྱེད་ཀྱི་
འདྲེ་ཡང་ངས་མ་རྙེད།  ། འོན་ཀྱང་ནི་ཀུན་རྫོབ་རྟེན་འབྲེལ་དུ།  ། ཕན་འདོགས་ཀྱི་ལྷ་དང་གནོད་པའི་
འདྲེ།  ། སྒྱུ་མ་དང་སྤྲུལ་པ་ཇི་བཞིན་དུ།  ། སྙོན་མེད་དུ་མ་འདྲེས་སོ་སོར་སྣང་།  ། དཔེ་ཡང་ཅིག་ནམ་
མཁའི་འཇའ་ཚོན་དེ།  ། རྐྱེན་ཉི་ཆར་འདྲེས་ལས་ཤར་ན་ཡང་།  ། བྱུང་བ་ཡང་ནམ་མཁའ་རང་ལས་
བྱུང་།  ། ཐིམ་པ་ཡང་ནམ་མཁའ་རང་ལ་ཐིམ།  ། འདྲེ་ཁྱོད་ཀྱང་རྣམ་པར་རྟོགས་པས་བསླང་།  ། ལས་
རྐྱེན་གྱི་དབང་གིས་གནོད་མོད་ཀྱང་།  ། གཞི་ཆོས་ཉིད་ངང་ལས་བྱུང་ཤིང་ཐིམ།  ། ཁྱེད་མེད་བཞིན་སྣང་
བ་ངོ་མཚར་ཆེ།  ། ཁྱེད་སྣང་སྟོང་ལས་བྱུང་འདྲེ་གདོན་ཚོགས།  ། ད་སྣང་སྟོང་དབྱེར་མེད་རྣལ་འབྱོར་
བའི།  ། ཆོས་སྣང་སྟོང་གླུ་འདི་ཐོས་པའི་མཐུས།  ། རྒྱུད་སྣང་སྟོང་རྟོགས་པས་སྒྲོལ་བར་ཤོག། ཕཊཿཅེས་བརྗོད་ཅིང་བསམ།  དེ་ནས།  འདྲེ་གདོན་རྣམས་ལ་བྱམས་སྙིང་རྗེ་ཤུགས་དྲག་པོས་གཏོང་ལེན་གྱི་དམིགས་པ་ཡུན་རིང་དུ་བསྐྱངས་པར་བྱ་བ་ནི་གནད་ཀྱི་དོན་བོ་ཡིན་པས་ཁྲིད་ཡིག་ལྟར་བསྒོམས་པའི་མཐར།  ཕཊཿདེ་ལྟར་ཟང་ཟིང་གི་སྦྱིན་
པས་རྒྱུད་སྨིན།  ཆོས་ཀྱི་སྦྱིན་པས་རྒྱུད་གྲོལ་ཏེ།  མཁོ་རྒུའི་ཡོ་བྱད་རྣམས་ཁྱེར་ལ།  ནམ་མཁའི་མཐོང་
ལ་སོང་།  ས་གཞིའི་གཏིང་ལ་སོང་།  རི་གསུམ་གྱི་རྩེ་ལ་༝ལུང་གསུམ་གྱི་ནང་ལ་༝ཆུ་བོའ་ིགཞུང་
ལ་༝རྒྱ་མཚོའི་གཏིང་ལ་༝བྲག་དཀར་དང་བྲག་དམར་ལ་༝རྫ་དང་གཡའ་ལ༝རྩི་ཤིང་དང་
ནགས་ཚལ་གྱི་གསེབ་ཏུ༝བྲག་དང་ཆུ་འཐབ་ལ༝ལམ་སྲང་སུམ་མདོ་དང་བཞི་མདོ་ལ༝དུར་ཁྲོད་
དང་ཚོང་འདུས་ཀྱི་དབུས་སུ༝ལྷ་ཁང་དང་དཀོར་ཁང་ལ༝ས་ཕུག་དང་ཕྱུགས་ལྷས་ལ༝ཁང་སྟོང་
དང་འབྲོག་དགོན་ལ༝གྲོང་སྟོང་དང་ཟམ་སྣེ་ལ༝གཡུལ་འགྱེད་པའི་གནས་སོགས་རང་རང་སོ་
སོའ་ིགནས་སུ་འཐབ་རྩོད་དང་འཁྲུགས་ལོང་མེད་པར་ཁྱེར་ལ་སོངས་ཤིག་ཅེས་བརྗོད་ལ།  ཕཊཿདྲག་པོས་མཚམས་བཅད།  གླུད་གཏོར་རྣམས་ལྷ་འདྲེ་གནས་པའི་སར་བསྐྱལ།  ཤེས་རབ་སྙིང་པོ་བདུད་བཟློག་དང་བཅས་པ་འདོན་ཅིང་དམིགས་མེད་ཀྱིས་རྒྱས་གདབ།  དེ་ཉིད་དོན་དམ་པའི་བསྲུང་བའང་ཡིན་པས་རྡོ་རྗེའི་རྭ་གུར་བསྒོམ་པ་སོགས་མེད་ཀྱང་ཆོག། བསོད་ནམས་འདི་ཡིས་ཐམས་ཅད་གཟིགས་པ་ཡི།  ། གོ་འཕང་ཐོབ་ནས་སྐྱོན་གྱི་དགྲ་
487
བཏུལ་ཏེ།  ། རྒ་དང་ན་དང་འཆི་བའི་རླབས་འཁྲུགས་པའི།  ། སྲིད་པའི་མཚོ་ལས་འགྲོ་བ་སྒྲོལ་བར་
ཤོག། ཅེས་སོགས་ཀྱིས་དགེ་བ་བསྔོའ། ོ། ཡང་ན་གླུད་རོའ་ིརྣམ་པ་གན་རྐྱལ་དུ་འགྱེལ་བ་བྱས།  སྟན་ཐོག་གཅིག་མ་ལྟ་བུས་གཞུང་བསྲང་ལ།  དཀར་འགྱེད་ཀྱི་སྐབས་སུ།  གཏོར་མ་ཡང་བདུད་རྩིར་བསམ་ལ་བཏང་།  སྣ་ཚོགས་འགྱེད་གཏོང་སྐབས།  དཀོར་ཆ་རྣམས་ཀྱང་འདོད་རྒུའི་ཡོ་བྱད་དུ་བསམ་སྟེ་བཏང་།  དམར་འགྱེད་སྐབས།  རང་གི་རྣམ་ཤེས་མཁའ་འགྲོའ་ིཐུགས་ཀར་འཕང་།  རང་ལུས་གླུད་དང་དབྱེར་མེད་དུ་འདྲེས་པར་བསམ།  རང་སེམས་མཁའ་འགྲོའ་ིཐུགས་ཀ་ནས་ཕྱིར་ཐོན་ནས།  ལུས་རྙིང་པ་གླུད་དང་དབྱེར་མེད་པ་གཤགས་པ་སོགས་བྱས་ཏེ་དམར་འགྱེད་གཏོང་ཞིང་།  ཚིག་དང་བསྟུན་ནས། དངོས་སུ་ཡང་གླུད་དེ་རོ་བཤའ་བ་ལྟར་དཀྲམ།  ཤ་ཁྱེར་ཁྲག་ཁྱེར་གྱི་སྐབས་སུ་དུམ་བུ་རྣམས་ཕྱོགས་མཚམས་སུ་འཐོར། སླར་སྣོད་གཅིག་ཏུ་བསྡུས་ཏེ་སྤུངས་པ།  ཁྱེར་ལ་སོངས་ཤིག་གི་སྐབས་སུ་ཕྱིར་བསྐྱལ།  གཞན་གྱི་དོན་དུ་ཡིན་ན།  རང་གི་རྣམ་ཤེས་སྤར་ཏེ་རང་ལུས་བཏང་།  དེ་རྗེས་ནད་པའི་རྣམ་ཤེས་སྤར་ནས་རང་སེམས་དང་བསྲེས།  ནད་པའི་ལུས་གླུད་དང་དབྱེར་མེད་དུ་བྱས་ཏེ་སྔར་བཞིན་གཏོང་བའམ།  ཡང་ན་རང་དང་ནད་པ་གཉིས་ཀའི་རྣམ་ཤེས་བསྲེས།  རང་གི་ལུས།  ནད་པའི་ལུས།  གླུད་དང་བཅས་པ་དབྱེར་མེད་དུ་བྱས་ཏེ་བཏང་ཀྱང་ཆོག་པས་བློ་ནུས་དང་བསྟུན་ནས་བྱའོ།  ། འདི་ལྟར་རུང་བའི་ཤེས་བྱེད་ནི།  རང་ལུས་གཏོར་མ་དང་བསྲེ་བ་བྲུལ་གཏོར་སོགས་ཀྱི་སྐབས་སུ་འབྱུང་ཤིང་།  གཏོར་མ་ལ་ཤ་ལྔ་དངོས་སུ་མ་རྙེད་ན་ཟན་ལ་གླང་པོ་ཆེ་སོགས་ཀྱི་གཟུགས་བྱས་པ་དེར་བསམ་ནས་ཕུལ་ཆོག་པ་གྲུབ་ཆེན་གྱི་གཞུང་ལས་འབྱུང་བས་རིགས་པ་དེ་འདི་ལ་ཡང་མཚུངས་ཤིང་།  གླུད་བསིལ་ཏེ་བྱ་གཏོར་དུ་བྱེད་པ་ཡང་མན་ངག་གི་སྐབས་འགའ་ཞིག་ཏུ་འབྱུང་བ་ཡིན་ནོ།  ། གླུད་ཞེས་པའི་ཐ་སྙད་ཀྱང་བོད་ཀྱི་རྟོགས་བཏགས་མ་ཡིན་ཏེ།  ངང་པའི་སྐྱེས་རབས་སུ།  ངང་པའི་རྒྱལ་པོའ་ིསྲོག་གླུད་དུ།  ། བདག་ཉིད་མཆིས་གྱིས་འཚལ་བར་བགྱི།  ། ཞེས་སློབ་དཔོན་དཔའ་བོས་གསུང་བའི་ཕྱིར་རོ།  ། དེས་ན་མཐོང་རྒྱ་ཆུང་ལ་ཁེངས་རྒྱ་ཆེ་བའི་མཁས་རློམ་རྣམས་ཀུ་ཅོ་མ་མང་བ་མཛོད་ཅིག། ཅེས་པའང་འཕྲོས་དོན་ཙམ་མོ།  ། དེ་ལྟར་འདི་ཡང་དུས་འདིར་འགའ་ཞིག་ལ།  ། ཕན་པར་མཐོང་ནས་ཆོས་ཀྱི་རྡོ་རྗེས་བསྡེབས།  ། དགེ་བས་སྦྱིན་པའི་ཕ་རོལ་ཕྱིན་རྫོགས་ནས། འགྲོ་བ་ཀུན་གྱི་རེ་བ་སྐོང་བར་ཤོག། གཅོད་ལུགས་ཀྱི་གླུད་ཆོག་དྲི་མེད་མཆོད་སྦྱིན་ཞེས་བྱ་བ་འདི་ཡང་དོན་གཉེར་ཅན་འགའ་ཞིག་གིས་བསྐུལ་ངོར་ཀུ་སཱ་ལི༧དྷརྨ་བཛྲ་གྱིས།  དགེ་བྱེད་ཀྱི་ལོའ་ིདབྱར་གྱི་མཛེས་མ་ལང་ཚོ་དར་ལ་བབས་པ་ན་ལྗོན་ཤིང་དང་མེ་ཏོག་སྣ་ཚོགས་དགའ་བའི་འཛུམ་དཀར་བཞད་པའི་སྐྱེད་ཚལ་གྱི་བསྟི་གནས་ཡིད་དུ་འོང་བར་སྦྱར་བའི་ཡི་གེ་པ་ནི་དགེ་སློང་བློ་བཟང་ཀུན་དགའོ།།  །།
488